Protokollis on ära toodud hindajate hinded eraldi ning lõplik hinne. Peale komisjoni töökoosolekut on võimalik lisada ka sõnalised kirjeldused hobuste kohta. Sõnalised hinnangud aitavad mõtestada lahti ka neid hindepunkte, mis koosnevad mitmest osast nagu tüüp, keha, jalad, hüpeja galopp ning üldmulje. Samuti hindajate kirjeldused ja arvamused hobuse erinevate omaduste ja kehaehituse kohta.
#000001
Hinded jaotuvad järgmiselt. Tüüp (tõutüüp ja sugutüüp)- keha – jalad (esijalad – tagajalad, käigu korrektsus)- samm-traav- galopp ja hüpe (hüppe esitamine ei ole kohustuslik kuid soovituslik. Kui see on esitatud, moodustub hinne kahest komponendist) – üldmulje (hobuse käitumine, temperament, kohanime jms.) Ülemisel real on lõplik protokolli hinne ning viimases lahtris hinnete summa.
#000002
1. Ilma märgatava võõrveresuse mõjuta tõutüüpiline eesti tõugu hobune. Sugutüüp veel täielikult välja arenemata. Jõudlustüübilt kiirushobune. Konstitutsioonitüübilt õrn. Kehaehituselt allamäge, hetkel kasvafaasis ja seetõttu tagakõrge. 2. Kerge pea, hea kaela liitumine, keskmise pikkusega sirge kael, hea rind, abaluu lühike ja püstine, aga kindlasti areneb veel, hea turi, piisava pikkusega pehmepoolne selg, pikk nimme ja libajas laudjas. 3. Korrektsed piisava suurusega kabjad ja keskmise suurusega sõrgatsid. Esi- ja tagajalgade seis hea. Piisava suurusega kuivad kanna- ja randmeliigesed. 4. Samm hea rütmiga, tasakaalus, energiline, töötab hästi läbi selja ja astub üle jälje. Käik sammus eest kitsas, traavis parem. 5. Traav on hea rütmiga, tasakaalus ja avar. 6. Galopp on allamäge, aga aktiivse jalgade tööga. 7. Hetkel veel arenemisjärgus, väga tubli ja tasakaaluka käitumisega noor hobune. Huvitava värvusega. Väga tragi, energiline, julge ja meeldiv.
#000005
1. Ilma märgatava võõrveresuse mõjuta universaaltüübiline eesti tõugu hobune. Suurepärane tõutüüp. Sugutüüp väljendunud, täkulik. Jõudlustüübilt sammuhobune. Konstitutsioonitüübilt tihke. Kehaehituselt tasakaalus. 2. Keskmise suurusega kuiv pea, hea lõuapärade vahe, hea kaela liitumine, pikk kael, kitsamapoolne rind, keskmisest kõrgem piisava pikkusega turi, hea selg, hea ülajoon, hea nimme, libajas laudjas ja keskmine sabaasetus. 3. Piisava suurusega korrektsed kabjad ja keskmise suurusega toored sõrgatsid. Tugevate liigestega jalad. Esijalgade seis kitsas ja harkvarbne, tagajalgade seis hea nii otse kui külgvaates. 4. Samm on korrektne ja sirgjooneline, eest kitsam, hea rütmiga, energiline ja astub piisavalt üle jälje. 5. Traav on pikk, elastne ja aktiivse tagaotsa tööga. 6. Galopp on elastne ja lennukas, aktiivse jalgade tööga ja tähelepanelik. Ei näita täna hüpet. 7. Meeldiv hobune. Olemas sportlikud eeldused. Veel kogenematu ja ettevaatlik. Kindlasti täkuks.
#000007
1. Soome hobuse mõjutustega tõutüüpiline eesti tõugu hobune. Sugutüüp väljendunud, täkulik. Jõudlustüübilt sammuhobune. Konstitutsioonitüübilt tihke. Kehaehituselt tasakaalus. 2. Keskmine kuiv pea, hea lõuapärade vahe, tugev kukal, hea kaela liitumine, keskmise pikkusega kael, keskmine rind, madal piisava pikkusega turi, sirge piisava pikkusega selg, hea nimme, libajas ümar laudjas ja tugev ülaliin. 3. Väikesed kabjad ja keskmise suurusega sõrgatsid. Esi- ja tagajalgade seis hea. Käik eest ja tagant kitsas. Piisava suurusega kanna- ja randmeliigesed. 4. Samm on pikk, hea rütmiga, tasakaalus, energiline, aktiivse selja ja jalgade tööga ning piisava üleastumisega. 5. Traav on hea rütmiga, maadhaarav, tasakaalus, aga sooviks rohkem elastsust. Väga hea jalgade töö. 6. Galopp on hea rütmiga, tasakaalus, sooviks veidi rohkem elastsust, ja allamäge impulsiga. Hüppel ei tööta läbi selja, läheneb takistusele hea rütmiga, ja aktiivselt, aga jätab jalad veidi ripakile. Hüppe võimus hea. 7. Tasakaalukas, koostööaldis, töökas, hea koostöö esitlejaga ning väga hästi ette valmistatud esitlemiseks. Heade liikumistega, rahulik täkk. Oluline liinijätkaja.
#000009
“Best in Show”ja “Publiku Lemmik”
#000011
1. Ilma märgatava võõrveresuse mõjuta universaaltüübiline eesti tõugu hobune. Mõjub veidi ponilikult. Sugutüüp väljendunud, täkulik. Jõudlustüübilt sammuhobune. Konstitutsioonitüübilt tihke. Kehaehituselt tasakaalus. 2. Ilmekas kerge kuiv pea, lühike tihe kukal, hea kaela liitumine, keskmise pikkusega kael, keskmine rind, keskmine piisava pikkusega turi, hea pikkusega selg, lühike nimme, libajas laudjas, hea ülaliin ja keskmine sabaasetus. 3. Hea suurusega kabjad ja keskmise pikkusega head sõrgatsid. Esi- ja tagajalgade seis hea. Käigul tagant sõuab ja esimest paremat jalga jalga keerab välja traavis. Piisava suurusega kanna ja randmeliigesed. 4. Samm on väga hea rütmiga, lahtine, tasakaalus, energiline, aktiivse selja ja jalgade tööga ning väga hea üleastumisega. 5. Traav on väga hea rütmiga, heas tasakaalus, elastne, lennukas, aktiivse jalgade tööga ja hea randmetõstega, aga sooviks paremat selja hõivatust. 6. Galopp on elastne ja lennukas, aktiivse jalgade tööga ja ülesmäge impulsiga. Hüppel piisavalt võimsust, töötab hästi läbi selja hüppel ja hea jalgade töö. 7. Vanuse kohta on tüüp väga hästi arenenud. Tasakaalukas. Eelistab traavi. Väga hea muljega täkk.
#000012
1. Ilma märgatava võõrveresuse mõjuta tõutüüpiline eesti tõugu hobune. Sugutüüp väljendunud, täkulik. Jõudlustüübilt sammuhobune. Konstitutsioonitüübilt tihke. Kehaehituselt tasakaalus. 2. Keskmise suurusega pea, lühike kukal, madal kaela liitumine, keskmise pikkusega sirge kael, lai rind, pikk kõrge turi, pehme piisava pikkusega selg, hea nimme, libajas ümar laudjas ja keskmine sabaasetus. 3. Piisava suurusega kabjad ja keskmise suurusega sõrgatsid. Esi- ja tagajalgade seis harkvarbne. Piisava suurusega kanna- ja randmeliigesed. Sooviks kuivemaid liigeseid. 4. Samm hea rütmiga, tasakaalus, sooviks rohkem elastsust, vähene selja hõivatus ja astub jälge. 5. Traav hea rütmiga, tasakaalus, sooviks rohkem elastsust, selg jääb pingesse ning jääb õlast seotuks. Aktiivne jalgade töö. 6. Galopp on raskepärane ja allamäge impulsiga. Hüppel jäi täna pingesse. Ei töötand läbi selja ja jättis jalad ripakile hüppel. 7. Vähemlevinud huvitav põlvnemine. Tasakaalukas, aga iseloomuga täkk.
#000014
6. RAMMUS, s. 06.06.2015, hall, täkk, i. Rellu, e. Riinatiina, ei. Rikoshet, kasv. ja om. Ristitee talu
#000015
1. Ilma märgatav võõrveresuse mõjuta tõutüüpiline eesti tõugu hobune. Sugutüüp väljendunud, täkulik. Jõudlustüübilt sammuhobune. Konstitutsioonitüübilt tihke. Kehaehituselt tasakaalus. 2. Keskmine kuiv pea, lai lõuapärade vahe, madal kaela liitumine, lühemapoolne kael, keskmine rind, madal lühike turi, piisava pikkusega selg, libajas laudjas ja keskmine sabaasetus. Heade proportsioonidega. 3. Hea suurusega kabjad ja keskmise suurusega sõrgatsid. Tugevad liigesed, mis võiksid olla kuivemad. Esijalg lühem kui tagajalg. Esijalgade seis hea, tagajalgade seis harkvarbne. Suured kanna- ja randmeliigesed. Käik lai. 4. Samm on piisava energiaga, tagant kitsas ja astub üle jälje. 5. Traav on hea rütmiga, tasakaalus, õlast seotud, vähese avarusega, allamäge impulsiga, väikse õhufaasiga ja eest kerib. 6. Galopp on hea rütmiga, tasakaalus, allamäge impulsiga, lühemapoolne ja vähese selja hõivatusega. Hüppel arglik ja veidi kange. 7. Vähene koostöö. Oli veidi segaduses, mida tegema peab, aga ülipüüdlik ja tasakaalukas. Armas, ettevaatlik, meeldiv ja rahulik täkk.Kontaktialdis ning püüab ka segadust tekitavas olukorras arukalt lahendust leida.
#000016
1. Ilma märgatava võõrveresuse mõjuta tõutüüpiline eesti tõugu hobune. Sugutüüp väljendnud, täkulik. Jõudlustüübilt sammuhobune. Konstitutsioonitüübilt tihke. Kehaehituselt tasakaalus. 2. Raskemapoolne kongus profiiliga pea, lühike kukal, hea kaela liitumine, sirge keskmise pikkusega kael, sooviks elegantsemat pead ja kaela, rind kitsam kui roidekaar nn. pudelikujuline kehaehitus, keskmise pikkusega pikalt seljale välja ulatuv turi, pikk sirge selg, pikk nimme, nimme ühendus laudjaga võiks olla tugevam ja libajas laudjas. 3. Piisava suurusega kabjad ja keskmise suurusega head sõrgatsid. Veidi nõrgad liigesed. Esijalgade seis hea, tagajalgade seis lai ja veidi rangjalgne. Esimene vasak jalg veidi harkvarbne. Käik eest väga kitsas. Piisava suurusega kanna- ja randmeliigesed. 4. Samm väga hea rütmiga, tasakaalus, energiline, aktiivse selja ja jalgade tööga ning väga hea üleastumisega. Sammus ja traavis alt pöiast vajuvad väljapoole ära tagumised jalad. 5. Traav hea rütmiga, tasakaalus, elastne, lennukas, ülesmäge impulsiga, aga vähese selja hõivatusega. 6. Galopp hea rütmiga, lühemapoolne, kerge, ülesmäge impulsiga, aga vähese selja hõivatusega. Hüppe suurus ja kiirus hüppel hea. E tööta läbi selja, läheneb takistusele hea rütmiga ja korjab hästi jalgu. 7. Tasakaalukas, rahulik, liikuv, koostööaldis ja kuulekas täkk.
#000018
1. Märgatava soome hobuse mõjutustega raskemapoolse tõutüübiga eesti tõugu hobune. Sugutüüp ei ole väga hästi väljendnud, mõjub märalikult. Jõudlustüübilt sammuhobune. Konstitutsioonitüübilt kohev. 2. Kerge pea, hea lõuapärade vahe, keskmise pikkusega kael, hea kaela liitumine, pikk kael, keskmine rind, pikk kõrge turi, pikk selg, pikk nimme, nimme ühendus laudjaga nõrk, selgelt välja joonistunud ülaliin, ümar lühike laudjas ja keskmine sabaasetus. 3. Hea suurusega kabjad ja keskmise suurusega sõrgatsid. Esijalgade seis lai ja tagajalgade seis hea. Piisava suurusega tugevad kanna- ja randmeliigesed. 4. Samm hea rütmiga, tasakaalus ning hea üleastumisega, aga eest ja tagant kitsas. 5. Traav hea rütmiga, tasakaalus, sooviks rohkem elastsust, aktiivse selja tööga, aga vähese tagajalgade aktiivsusega. 6. Galopp jääb täna veidi raskeks ja on allamäge impulsiga, aga piisava pikkusega. Eelistab galoppi joosta. Hüppel kiire. 7. Elava loomuga ja hüppab targalt. Temperamentsem liikumisel. Kiirelt reageeriv ja tark hobune.
#000020
Ilma märgatava võõrveresuse mõjuta väga aborigeenne universaaltüübiline eesti tõugu hobune. Sugutüüp väljendunud, täkulik. Jõudlustüübilt sammuhobune. Konstitutsioonitüübilt tihke. Kehaehituselt tasakaalus. 2. Ilmekas keskmise suurusega pea, keskmine lõuapärade vahe, keskmine kaela liitumine, keskmise pikkusega kael, keskmine rind, pikk madal turi, hästi arenenud ja tugev õlg ning abaluu, keskmise pikkusega nõgus selg, pikk nimme, libajas laudjas ja kõrge sabaasetus. 3. Piisava suurusega kabjad ja lühemapoolsed sõrgatsid. Lühem esijalg. Esijalgade seis harkvarbne, tagajalgade seis hea. Sammus eest käik kitsas ja tagant sõuab. Piisava suurusega kanna- ja randmeliigesed. 4. Samm hea rütmiga, tasakaalus, vähese energiaga, vähese selja ja jalgade tööga, aga piisava üleastumisega. 5. Traav on hea rütmiga, aktiivse jalgade tööga ning ülesmäge impulsiga. 6. Galopp on hea rütmiga, tasakaalus, veidi lühike ja vähese selja tööga, samas ülesmäge impulsiga. Hüppel tubli ja innukas, aga ei tööta läbi selja ja ei korja hästi jalgu. 7. Tubli ja töötas targalt. Aus, kuulekas, töötahteline täkk. Käitumiselt meeldiv, liikumine väga tore.
#000022
1. Mitte tõutüüpiline eesti tõugu hobune. Sugutüüp ei ole väga hästi väljendunud, mõjub märalikult. Jõudlustüübilt sammuhobune. Konstitutsioonitüübilt toores. Kehaehituselt tasakaalus. 2. Keskmise suurusega pea, keskmine lõuapärade vahe, keskmine kaela liitumine, keskmise pikkusega kael, keskmine rind, pikk kõrge turi, ümar lühike laudjas ja keskmine sabaasetus. 3. Piisav suurusega kabjad ja lühikesed sõrgatsid. Esi- ja tagajalgade seis hea. Esijalg lühem. Käik kitsas nii eest kui tagant. Piisava suurusega kanna- ja randmeliigesed. 4. Samm hea rütmiga ja hea üleastumisega. 5. Traav jääb õlast seotuks. Käik sirgjooneline. 6. Galopp hea rütmiga, elastne, aga allamäge impulsiga, kinnine ja seotud. Hüppel innukas ja hüppab hea meelega. 7. Püüdlik, töökas, rahulik, võtab oma kehast maksimumi, hea koostöö esitajaga. Eriline värvus.
#000024
Eesti hobuse tõuraamatu III köide
#000025